പ്രവീണ ഭാഗ്യരാജ്

പ്രവീണ ഭാഗ്യരാജ് (ജീവിതകാലം: 19 ഏപ്രിൽ 1958 - 10 ആഗസ്റ്റ്1983) തമിഴ്, തെലുങ്ക്, മലയാളം, കന്നഡ ഭാഷകളിലെ ചലച്ചിത്രങ്ങളിൽ അഭിനയിച്ചിരുന്ന ഒരു നടിയായിരുന്നു. 1981 ൽ തമിഴ് സിനിമാരംഗത്തെ പ്രശസ്ത സംവിധായകൻ കെ. ഭാഗ്യരാജിനെ അവർ വിവാഹം കഴിച്ചു. മൻമത ലീലൈ, മന്തോപ്പു കിളിയേ, പസി, ബില്ല, ഭാമ രുക്മണി തുടങ്ങി നിരവധി ചിത്രങ്ങളിൽ അവർ പ്രധാന വേഷങ്ങളിൽ പ്രത്യക്ഷപ്പെട്ടിരുന്നു.

 സിനിമാജീവിതം 
1976 ൽ കെ. ബാലചന്ദർ സംവിധാനം ചെയ്ത് കമൽ ഹാസൻ പ്രധാന കഥാപാത്രത്തെ അവതരിപ്പിച്ച മൻമത ലീലൈ എന്ന തമിഴ് ചിത്രത്തിലൂടെയാണ് പ്രവീണ ചലച്ചിത്ര രംഗത്ത് അരങ്ങേറ്റം കുറിക്കുന്നത്. അതിനുശേഷം, സഹവേഷങ്ങളിൽ നിരവധി ചിത്രങ്ങളിൽ അഭിനയിച്ച അവർ ഏതാനും സിനിമകളിൽ നായികയായി അഭിനയിക്കുകയും ചെയ്തു. 1980 ൽ പുറത്തിറങ്ങിയ ബില്ല എന്ന ചിത്രത്തിൽ തമിഴ് സിനിമയിലെ സൂപ്പർ താരം രജനികാന്തിനൊപ്പം അഭിനയിച്ചു. 1980 ജനുവരി 26 ന് പുറത്തിറങ്ങിയ ഈ ചിത്രം ഒരു വാണിജ്യ വിജയമായിത്തീരുകയും ഏതാണ്ട് 25 ആഴ്ചയിലധികം തിയേറ്ററുകളിൽ പ്രദർശിപ്പിക്കപ്പെടുകയും ചെയ്തിരുന്നു.

 സ്വകാര്യജീവിതം 
ആദ്യകാലങ്ങളിൽ പ്രവീണയ്ക്കും ഭാഗ്യരാജിനും ചലച്ചിത്ര രംഗത്തുനിന്ന് വാഗ്‌ദാനങ്ങൾ ലഭിക്കുന്നതിൽ വളരെയധികം ബുദ്ധിമുട്ടുകൾ നേരിട്ടിരുന്നു. ഒരു നടിയായി അഭ്രലോകത്ത് പ്രവേശിച്ച പ്രവീണ താനുമായി ഇതിനകം പ്രണയത്തിലായിരുന്ന കാമുകൻ ഭാഗ്യരാജിനെ സിനിമാരംഗത്ത് മുന്നേറുന്നതിൽ തന്നാലാവുംവിധം സഹായിച്ചു. പിന്നീട് 1981 ൽ ഇരുവരും വിവാഹിതരായെങ്കിലും പ്രവീണയുടെ വിവാഹജീവിതം വളരെ ചുരുങ്ങിയ സമയത്തിനുള്ളിൽത്തന്നെ അവസാനിക്കുകയായിരുന്നു. മഞ്ഞപ്പിത്തം ബാധിച്ച പ്രവീണ 1983 ഓഗസ്റ്റ് 10 ന് ഇഹലോകവാസം വെടിഞ്ഞു.

 അഭിനയിച്ച ചിത്രങ്ങൾ 
+വർഷംസിനിമഭാഷകഥാപാത്രംകുറിപ്പുകൾ1976മന്മത ലീലൈതമിഴ്തമിഴിലെ അരങ്ങേറ്റ ചിത്രം - അപ്രധാന കഥാപാത്രം1977മനസൊരു മയിൽമലയാളം1977ചൂണ്ടക്കാരിമലയാളം1978സീതാപതി സംസാരംതെലുങ്ക്1978അമർനാഥ്കന്നഡ1978മറ്റൊരു കർണ്ണൻമലയാളം1978വിശ്വരൂപംമലയാളം1978ടാക്സി ഡ്രൈവർതമിഴ്1978അവൾ കണ്ട ലോകംമലയാളം1978ശത്രുസംഹാരംമലയാളം1979മാന്തോപ്പു കിളിയേതമിഴ്ജയന്തി1979കള്ളിയങ്കാട്ടു നീലിമലയാളം1979മാനവധർമ്മംമലയാളം1979അവളുടെ പ്രതികാരംമലയാളം1979അടുക്കു മല്ലിതമിഴ്1979കിഴക്കും മേർക്കും സന്തിക്കിൻഡ്രനാതമിഴ്1979പസിതമിഴ്കുമുദ1980ബില്ലതമിഴ്രൂപ1980ജംബൂതമിഴ്1980നീരോട്ടംതമിഴ്1980മുത്തുച്ചിപ്പികൾമലയാളം1980കാവൽമാടംമലയാളം1980ഭാമ രുഗ്മിണിതമിഴ്ഭാമ1980ദീപംമലയാളം1981തകിലുകൊട്ടാമ്പുറംമലയാളം1982അനുരാഗക്കോടതിമലയാളം1983മഴനിലാവ്മലയാളം

 അവലംബം